ญี่ปุ่นตะลุยลงทุนหุ้นไทย
&nbsp;ยูไนเต็ดอวดกำไรปีก่อน37%ทิสโก้ให้ขายก่อนรอช้อน660
10 ส.ค. 2554

ยูไนเต็ดอวดกำไรปีก่อน37%ทิสโก้ให้ขายก่อนรอช้อน660
โพสต์ทูเดย์ — บลจ.ยูไนเต็ด เผยทุนญี่ปุ่นสนใจหุ้นไทยเยอะ หลอกล่อด้วยผลตอบแทนปีก่อน 37% บล.ทิสโก้ ชวนตัดขายหุ้นขาดทุน รอช้อน 22 ก.พ.นี้ แถว 660680 
นายสุพรรณ เศษธะพานิช ผู้อำนวยการอาวุโส ฝ่ายการลงทุน บริษัทหลักทรัพย์จัดการกองทุน (บลจ.) ยูไนเต็ด ซึ่งมีกลุ่มทุนยักษ์ญี่ปุ่นเอพีเอฟถือหุ้นใหญ่ เปิดเผยว่า นักลงทุนญี่ปุ่นให้ความสนใจลงทุนในหุ้นไทยมากขึ้น หลังจากปีที่ผ่านมาบริษัทได้นำเสนอข้อมูลว่าสามารถให้ผลตอบแทนแก่ผู้ถือหน่วยลงทุนถึง 37% ขณะที่การลงทุนในญี่ปุ่นให้ผลตอบแทนต่ำมากไม่ว่าจะเป็นเงินฝาก พันธบัตร หรือแม้แต่การลงทุนในตลาดหุ้นที่ได้ระดับ 5% 
“เชื่อว่าเงินทุนญี่ปุ่นไหลมาลงทุนหุ้นไทยจะยังดี สวนทางกับกรณีเจโทรออกข่าวจะถอนการลงทุนตรงจากไทยหลังประสบปัญหามาบตาพุด เพราะหุ้นลงทุนสั้นกว่าไม่เกิน 1 ปี และปีนี้เราน่าจะสร้างผลตอบแทนให้ได้ 510%” นายสุพรรณ กล่าว
ดังนั้น ในปีนี้บริษัทได้ตั้งเป้าหมายเพิ่มสินทรัพย์ภายใต้การบริหารอีก 900 ล้านบาท จากปัจจุบันบริหารอยู่ 400500 ล้านบาท โดย 100 ล้านบาทมาจากนักลงทุนรายบุคคลญี่ปุ่น และอีก 300 ล้านบาทมาจากประกันภัยของกลุ่มเอพีเอฟ
นอกจากนี้ อีก 500 ล้านบาท จะมาจากกองทุน “ไทยสไมล์ฟันด์” ที่บริษัทได้เซ็นสัญญากับบริษัทจัดการกองทุนไดอิชิของประเทศญี่ปุ่นร่วมจัดตั้งขึ้น 
นายวิวัฒน์ เตชะพูลผล หัวหน้ากลยุทธ์การลงทุน และผู้อำนวยการฝ่ายการตลาดและลูกค้าส่วนบุคคล บล.ทิสโก้ กล่าวในงานสัมมนาประจำเดือน หัวข้อ “วิกฤติการเมือง รอช้อน 660680 จุด” ว่า ดัชนีหุ้นจะเคลื่อนไหวตามภูมิภาคและถูกปัจจัยการเมืองซ้ำเติม จึงคาดว่าปีนี้ดัชนีมีโอกาสลงไปต่ำสุดที่ 550 จุด ในช่วงเดือนส.ค.ก.ย. โดยต่างชาติจะขายสุทธิไม่เกิน 5 หมื่นล้านบาท จากปีก่อนซื้อสุทธิ 6 หมื่นล้านบาท
นายวิวัฒน์ กล่าวต่อว่า ปีนี้ไม่ใช่ปีแห่งการลงทุนในหุ้น เพราะหุ้นทั่วโลกอยู่ในช่วงของการปรับฐาน และมองว่าดัชนีหุ้นไทยได้ผ่านจุดสูงสุดไปแล้วเมื่อ 15 ม.ค. ที่ 753 จุด 
อย่างไรก็ดี ระหว่างรอคดียึดทรัพย์ ระหว่างวันที่ 2226 ก.พ.นี้ นักลงทุนน่าจะอาศัยจังหวะช้อนหุ้นเมื่ออยู่ในกรอบ 680660 จุด เพื่อรอไปขายหุ้นในเดือนมี.ค. ที่อาจเห็นหุ้นมีโอกาสขึ้นระยะสั้น แต่คาดว่าดัชนีจะไม่เกินระดับ 720 จุด
“แนะนำว่านักลงทุนระยะสั้นที่พอร์ตขาดทุนไม่ถึง 3% ให้ขายออกไปก่อนเพื่อตัดจุดขาดทุน และค่อยไปช้อนซื้อตอนปลายเดือนนี้แทน” นายวิวัฒน์ กล่าว